एक न्यूज़ चैनल से बात करते हुए मायावती ने कहा कि बसपा की नज़रों में पेट्रोल डीज़ल के बढ़ते दामों के लिए कांग्रेस और बीजेपी दोनों ही जिम्मेदार हैं. उल्लेखनीय है कि मायावती महागठबंधन में कांग्रेस के साथ हैं, ऐसे में उनका कांग्रेस पर आरोप लगना इस बात इस तरफ इशारा करता है कि मायावती को गठबंधन से कोई सरोकार नहीं है, साथ ही 2019 से पहले यह गठबंधन दम तोड़ सकता है. क्योंकि राहुल गाँधी जहाँ बीजेपी के खिलाफ पुरे विपक्ष के एकजुट होने का दम भर रहे हैं, वहीँ उनके सिपहसालार अपनी ही सेना में कमियां निकालने से नहीं चूक रहे हैं. इससे पहले सोमवार को, कांग्रेस प्रवक्ता रणदीप सुरजेवाला और वरिष्ठ कांग्रेस नेता ने ईंधन की कीमतों में बढ़ोतरी के बारे में मीडिया को संबोधित करते हुए कहा कि भारत के लोगों को धोखा दिया जा रहा है.